Publiskā sarunu procedūra

***“Jauna decentralizētās kanalizācijas sistēmas notekūdeņu pieņemšanas punkta Daugavas ielā 32, Daugavpilī, projektēšana un autoruzraudzība”***

identifikācijas Nr. DŪ-2021/2

Daugavpilī, 2021.gada 8. februārī

**Papildus informācija Nr.1**

 Iepirkumu komisija sniedz atbildi uz ieinteresētā piegādātāja iesniegto jautājumu publiskās sarunu procedūras “*Jauna decentralizētās kanalizācijas sistēmas notekūdeņu pieņemšanas punkta Daugavas ielā 32, Daugavpilī, projektēšana un autoruzraudzība”*, identifikācijas Nr.DŪ-2021/2, ietvaros:

|  |  |
| --- | --- |
| **Jautājums:** | **Atbilde:** |
|  [..] “*ieinteresētā piegādātāja nosaukums*” ir iepazinusies ar publiskās sarunu procedūras “Jauna decentralizētās kanalizācijas sistēmas notekūdeņu pieņemšanas punkta Daugavas ielā 32, Daugavpilī, projektēšana un autoruzraudzība”, identifikācijas Nr. DŪ-2021/2, nolikumu, lūdzam sniegt atbildi uz sekojošo jautājumu: Nolikuma 6.1.8.punkts nosaka, ka pretendentam jābūt pieredzei pēdējo piecu gadu laikā vismaz 1 (vienas) būvniecības ieceres dokumentācijas izstrādē un autoruzraudzībā, kas paredzēja decentralizētās kanalizācijas pieņemšanas punkta projektēšanu vai sadzīves notekūdeņu attīrīšanas iekārtu ar jaudu ne mazāk kā 50 m3 diennaktī projektēšanu un objekts ir nodots ekspluatācijā. Nolikuma 6.1.9.punkts nosaka, ka pretendenta atbildīgajām projektētājam jābūt pieredzei pēdējo piecu gadu laikā vismaz 1 (vienas) būvniecības ieceres dokumentācijas izstrādē un autoruzraudzībā, kas paredzēja decentralizētās kanalizācijas pieņemšanas punkta projektēšanu vai sadzīves notekūdeņu attīrīšanas iekārtu ar jaudu ne mazāk kā 50 m3 diennaktī projektēšanu un objekts ir nodots ekspluatācijā. Ievērojot to, ka šobrīd ir maz tādu objektu, kur tiek projektēts decentralizētās kanalizācijas pieņemšanas punkts vai sadzīves notekūdeņu attīrīšanas iekārta, pie tām objektam jābūt uzbūvētam, kā arī to apstākli, ka iepriekšējā iepirkumā (DŪ-2020/26) netika iesniegts neviens piedāvājums, lūdzam noteikt termiņu pieredzes apliecināšanai samērīgu ar to prasību pretendentam un atbildīgajam projektētājam, kas tiek izvirzīta nolikuma prasībās un lūdzam nolikuma 6.1.8.punktā un 6.1.9.punktā vārdus “piecos gados” mainīt uz vārdiem “desmit gados”. |  Sabiedrisko pakalpojumu sniedzēju iepirkumu likuma 52. panta trešās daļas otrajā punktā noteikts, ka Piegādātāja tehniskās un profesionālās spējas atbilstoši būvdarbu, piegādes vai pakalpojuma raksturam, kvantitātei, svarīguma pakāpei un lietojumam var apliecināt ar informāciju par būtiskākajām veiktajām piegādēm vai sniegtajiem pakalpojumiem ne vairāk kā trijos iepriekšējos gados, norādot summas, laiku un saņēmējus (publiskas vai privātas personas) un pievienojot pircēju atsauksmes vai piegādātāja apliecinājumus. Ja tas ir nepieciešams konkurences veicināšanai, sabiedrisko pakalpojumu sniedzējs var noteikt garāku pieredzes apliecināšanas termiņu. Potenciālo pretendentu loka paplašināšanai, Nolikuma 6.1.8. un 6.1.9. punktos, nosakot pieredzes apliecināšanu par pēdējiem pieciem gadiem, Pasūtītājs jau ir noteicis garāku pieredzes apliecinājuma termiņu. Jāņem vērā arī tas, ka desmit gadi ir laika periods, kurā ir mainījušies gan tehnoloģiskie risinājumi un funkcionālās iespējas, gan vairāku šīs jomas regulējošu normatīvo aktu prasības. Ņemot vērā minēto, iepirkumu komisija secina, ka 12.01.2021. iepirkumu komisijas sēdē (iepirkuma procedūra Nr. DŪ–2021/2, Protokols Nr.1) apstiprinātā Nolikuma 1.6.8. un 1.6.9. punktos norādītajās prasībās nav pārkāptas Pušu tiesības, līdz ar to Nolikuma 1.6.8. un 1.6.9. izvirzītās Pretendentu kvalifikācijas prasības netiek mainītas un paliek apstiprinātajā redakcijā. |

 Ar cieņu

 Iepirkuma komisijas priekšsēdētāja D.Dzalbe